Ndikimi i stuhive Harvey dhe Irma mbi ekonominë amerikane
Ekonomistët thonë se stuhitë që i dhanë dy goditje të njëpasnjëshme ekonomisë amerikane pritet të dëmtojnë rritjen në tremojuorin e tretë të këtij viti.
Ndërsa në Florida po fillon sot vlerësimi i dëmeve të shkaktuara nga uragani Irma, sipas ekonomistëve, stuhia Harvey që goditi Teksasin dhe Irma që po vazhdon të kalojë nëpër Florida, tashmë si stuhi tropikale, do të kenë një ndikim të madh mbi rritjen ekonomike në Shteteve të Bashkuara. Megjithatë, ekonomistët, të cilët folën me Zërin e Amerikës, thonë se dëmtimi i ekonomisë amerikane ka të ngjarë të jetë jetëshkurtër. Uragani Harvey në Teksas dhe Irma në Floridai dhanë dy goditje të njëpasnjëshme ekonomisë amerikane, që shumë pak njerëz e prisnin, thotë analisti Mark Hamrick i Bankrate.com. Në bazë të disa parashikimeve, dy stuhitë e njëpasnjëshme mund të eliminojnë deri në një përqind të rritjes ekonomike prej tre përqindësh të parashikuar për tremujorin e tretë të vitit. Por anlaisti Hamrick thotë se nuk mund t’i dimë me saktësi pasojat deri pas vlerësimit të dëmëve të shkaktuara nga stuhia Irma. Duke marrë parasysh evakuimet masive dhe anulimin e mijëra fluturimeve drejt destinacioneve turistike, ekspertja e industrisë së hoteleve, Kelsey Blodget, ka frikë nga skenari më i keq. Ritmi javor i papunësisë është në rritje pas stuhisë Harvey dhe do të përkeqësohet në ditët pas stuhisë Irma. Por kjo nuk ka të ngjarë të shkaktojë dëme serioze afatgjatë në ekonominë amerikane, thotë Gus Faucher, ekonomist i kompanisë PNC. Pavarësisht ndihmës tashmë të miratuar federale prej miliarda dollarësh për zonat e përmbytura, kompania IHS Markit thotë se humbësit më të mëdhenjë mund të jenë kompanitë e sigurimeve. Sipas kompanisë IHS Markit, Harvey pritet të jetë uragani i dytë ose i tretë më i kushtueshëm në historinë e Shteteve të Bashkuara.